1. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 460 της 30 Ιουν./6 Ιουλ. 1976  (ΦΕΚ Α΄ 170) Περί λήψεως μέτρων πυρασφαλείας υπό βιομηχανικών και βιοτεχνικών επιχειρήσεων και αποθηκών. Το άνω Π.Δ. καταργήθηκε από την περίπτ. α της παρ. 2 του άρθρ. 10 της οικ. 7755/160/6-22 Απρ. 1988 (ΦΕΚ Β΄ 241) , (κατωτ. αριθ. 6) απ. Υπ. Εσωτερικών, Δημ. Τάξεως, Βιομ. Ενεργ. και Τεχνολογίας. Σύμφωνα δε με την παρ. 3 του ίδιου άρθρ. 10 οι καταργούμενες διατάξεις εξακολουθούν να ισχύουν καθ΄ ό μέρος αναφέρονται σε εγκαταστάσεις παραγωγής και επεξεργασίας πετρελαιοειδών (υγρών καυσίμων και λιπαντικών) και εναποθήκευσης, για εμπορία υγρών καυσίμων καθώς και σε εγκαταστάσεις παραγωγής, εμφιάλωσης και εναποθήκευσης. Το άνω Π.Δ/γμα καταργήθηκε από την περίπτ. α παρ. ΒΙ της Π-7086/Φ5.2/2-3 Αυγ. 1988 (ΦΕΚ Β΄ 550) απ. Υπ. Δημ. Τάξης και Βιομηχανίας, Ενέργειας και Τεχνολογίας. Σύμφωνα δε με το τελευταίο εδάφιο της ίδιας παραγράφου οι καταργούμενες διατάξεις εξακολουθούν να ισχύουν καθ΄ ό μέρος αναφέρονται στις εγκαταστάσεις: παραγωγής και αποθήκευσης υγρών καυσίμων που δεν ανήκουν σε Εταιρείες Εμπορίας Πετρελαιοειδών, παραγωγής, εμφιάλωσης και αποθήκευσης υγραερίων, σε αεροδρόμια, όσες γενικώς δεν υπάγονται στην απόφαση 34628/85 (ΦΕΚ 799/Β/31.12.1985) ως και σε εγκαταστάσεις εξόρυξης υδρογοναθράκων και παραγωγής, συσκευασίας και αποθήκευσης λιπαντικών ελαίων και λιπών. Με την παρ. 3 του άρθρ. 22 Νόμ. 1682/14-16 Φεβρ. 1987 (ΦΕΚ Α΄ 14), τόμ. 13Β σελ. 829, καταργούνται από την έκδοση των αποφάσεων που προβλέπονται από την παρ. Ι του άνω άρθρ. 22 οι διατάξεις του Π. Δ/τος 460/76 κατά το μέρος που θα αντίκεινται προς τις διατάξεις των αποφάσεων αυτών. Το άνω Π.Δ., καταργήθηκε από την περίπτ. α΄της παρ. Ι του άρθρ. 7 της 7376/5-10 Ιουν. 1991 (ΦΕΚ Β΄ 386), κατωτ. αριθ. 7, αποφ. Υπ. Δημόσ. Τάξης και Βιομ. Ενέργ. και Τεχνολογίας, κατά το μέρος που αναφέρεται σε θέματα που ρυθμίζει η παραπάνω απόφαση. Με την από 28 Ιουν./29 Ιουλ. 1991 (ΦΕΚ Β΄578), απόφ. Υπ. Δημόσ. Τάξης και Βιομ., Ενέργ. και Τεχνολογίας, κατωτ. αριθ. 8, καταργήθηκε με το Π.Δ. 460/1976 ως προς το είδος των εγκαταστάσεων που διαλαμβάνει η ανωτέρω απόφαση. Το άνω Π.Δ/γμα καταργήθηκε με την Δ3/14858/8 Ιουν.-1 Ιουλ. 1993 (ΦΕΚ Β΄ 477), κατωτ. αριθ. 9, απ. Υπ. Δημ. Τάξεως και Βιομ. Ενεργ. και Τεχνολ., σε ό,τι αφορά μόνο: -Εμφιαλωτήρια υγραερίων. -Αποθήκευση και διακίνηση υγραερίων σε δεξαμενές. -Αποθήκευση και διακίνηση φιαλών υγραερίου. -Δεξαμενές υγραερίου εγκαταστημένες προς χρήση σε βιομηχανίες και βιοτεχνίες. -Συστοιχίες φιαλών υγραερίου εγκατεστημένες προς χρήση σε βιομηχανίες –βιοτεχνίες». Με την περίπτ. α΄της παρ. 6 της Δ3/26080/22 Δεκ. 1995- 19 Ιαν. 1996, ΦΕΚ Β΄43 Τομ. 38Α σελ. 636,13, το άνω Π.Δ/γμα καταργήθηκε μόνο σε ότι αφορά τις εγκαταστάσεις αποθήκευσης και διακίνησης υγρών καυσίμων σε αεροδρόμια. Σύμφωνα με το δε με την περίπτ. δ της ίδιας εξακολουθούν να ισχύουν οι διατάξεις του καθ’ό μέρος αναφέρονται στις εγκαταστάσεις προαγωγής, εμφιάλωσης και αποθήκευσης υγραερίων ως και σε εγκαταστάσεις εξόρυξης υδρογονανθράκων και παραγωγής, συσκευασίας και αποθήκευσης λιπαντικών ελαίων και λιπών. (Αντί για τη σελ. 76,51(ε) Σελ. 76,51(στ) Τεύχος 1403 Σελ. 37 Πυρασφάλεια Επιχειρήσεων και Αποθηκών 13.Β.η.1 ΄Εχοντες υπ΄όψει: 1.Τας διατάξεις: α)Του άρθρ. 4 του Νόμ. ΔΚΣΤ΄/1912 β) Των άρθρ. 6 και 8 του Ν.Δ. 1150/1949. γ) Του άρθρ. 3 του Νόμ. 3214/1955. δ) Των άρθρ. 1 και 5 του Α.Ν. 207/1967. ε) Του άρθρ. 1 του Νόμ. 4661/1930. ς) Του άρθρ. 8 του Νόμ. 5273/1931. 2.Την υπ΄ αριθμ. 101/4.3.1976 γνώμην του Τεχνικού Συμβουλίου του Υπουργείου Βιομηχανίας. 3.Την από 28.4.1976 γνωμοδότησιν του Συμβουλίου Πυροσβεστικού Σώματος. 4.Την υπ΄ αριθ. 356/3.6.1976 γνωμοδότησιν του Συμβουλίου της Επικρατείας, προτάσει των Ημετέρων Υπουργών Δημοσίας Τάξεως και Βιομηχανίας, απεφασίσαμεν και διατάσσομεν: ΄Αρθρ.1.-1.Μέχρι της συντάξεως των Ελληνικών κανονισμών πυρασφαλείας καθιερούται ο θεσμός του ειδικού κανονισμού πυρασφαλείας (Ε.Κ.Π.Υ.) δια τας βιομηχανικάς, βιοτεχνικάς εγκαταστάσεις ως και τας αποθήκας ευφλέκτων και εκρηκτικών υλών. 2.Από της ισχύος του παρόντος, εκάστη ως άνω, εγκατάστασις δέον να είναι εφωδιασμένη και δια του ειδικού κανονισμού πυρασφαλείας. 3.Ο Ε.Κ.Π.Υ. εκάστης ως άνω εγκαταστάσεως συντάσσεται υπό της ενδιαφερομένης βιομηχανίας και εγκρίνεται υπό της Πυροσβεστικής Υπηρεσίας, κατόπιν προηγουμένης συνεργασίας μεταξύ των. Δια την σύνταξιν του Ε.Κ.Π.Υ. θα λαμβάνωνται υπ΄ όψιν αι εις τας Χώρας της Ε.Ο.Κ. ισχύουσαι σχετικαί διατάξεις, ως και αι εν άρθρ. 5 του παρόντος αποφάσεις του Υπουργού Βιομηχανίας. 4.Ο Ε.Κ.Π.Υ. θα περιλαμβάνη: α.Tα προληπτικά μέτρα πυρασφαλείας του συνόλου της εγκαταστάσεως. β.Τα κατασταλτικά μέτρα πυρασφαλείας, εν περιπτώσει εμφανίσεως πυρκαϊάς και γ.Την συγκρότησιν, εκ του προσωπικού της επιχειρήσεως ομάδος πυρασφαλείας. Επίσης θα καθορίζωνται εις τούτον το είδος της εκπαιδεύσεως και τα ειδικά καθήκοντα της ομάδος πυρασφαλείας εις θέματα προλήψεως, περιστολής και καταστολής των πυρκαϊών ως και ο τρόπος δράσεως ταύτης. ΄Αρθρ.2.-1.Δια την, κατά τας κειμένας διατάξεις, χορήγησιν υπό των Υπηρεσιών του Υπουργείου Βιομηχανίας των αδειών εγκαταστάσεως ή  Σελ. 76,52(στ) Τεύχος 1403 Σελ. 38 επεκτάσεως των βιομηχανικών ή βιοτεχνικών μονάδων ως και των αποθηκών ευφλέκτων ή εκρηκτικών υλών, απαιτείται, πλην των λοιπών δικαιολογητικών και η υποβολή του εν άρθρ. 1 του παρόντος Ε.Κ.Π.Υ. θεωρημένου υπό της αρμοδίας Πυροσβεστικής Υπηρεσίας. Η σχετική άδεια λειτουργίας των, εν λόγω, εγκαταστάσεων θα κοινοποιήται εις τον ενδιαφερόμενον, εφόσον ούτος προσκομίσει, εις την εκδίδουσαν την άδειαν Υπηρεσίαν, πιστοποιητικόν της αρμοδίας Πυροσβεστικής Υπηρεσίας ότι έχουν ληφθή τα αναφερόμενα εις τον Κανονισμόν μέτρα πυρασφαλείας. 2.Δια την περίπτωσιν χορηγήσεως απ΄ ευθείας αδείας λειτουργίας, χωρίς να έχη προηγηθή η έκδοσις αδείας εγκαταστάσεως ως και δια την ανανέωσιν της αδείας λειτουργίας των μονάδων τούτων, απαιτείται η υποβολή εις τας αρμοδίας Υπηρεσίας του Υπουργείου Βιομηχανίας, πλην των λοιπών δικαιολογητικών και του Ειδικού Κανονισμού Πυρασφαλείας, εφ΄ όσον ούτος δεν είχεν υποβληθή κατά το παρελθόν, θεωρημένου υπό της αρμοδίας Πυροσβεστικής Υπηρεσίας, μετά πιστοποιητικού ταύτης ότι έχουν ληφθή τα αναφερόμενα εις τον κανονισμόν μέτρα πυρασφαλείας. ΄Αρθρ.3.-1.Το εν άρθρ.2 πιστοποιητικόν της Πυροσβεστικής Υπηρεσίας ισχύει επί τριετίαν. Η ενδιαφερομένη βιομηχανική ή βιοτεχνική επιχείρησις, προ της λήξεως της ως άνω τριετίας, υποχρεούται να αιτήση την ανανέωσιν και τυχόν αναθεώρησιν του ως άνω πιστοποιητικού. 13.Β.η.1 Πυρασφάλεια Επιχειρήσεων και Αποθηκών 2.Η αρμοδία Πυροσβεστική Υπηρεσία δύναται να ενεργή επιθεωρήσεις, των, ως άνω, μονάδων από πλευράς πυρασφαλείας, οποτεδήποτε κρίνει τούτο σκόπιμον. Οι κάτοχοι των μονάδων τούτων υποχρεούνται να υποβοηθούν τα όργανα της Πυροσβεστικής Υπηρεσίας εις το έργον των. Εις περίπτωσιν διαπιστώσεως παραβάσεων ή παραλείψεων του εν άρθρ. 1 του παρόντος Ε.Κ.Π.Υ., αναφέρει αρμοδίως εις το Υπουργείον Βιομηχανίας προς επιβολήν των νομίμων κυρώσεων, κατά το άρθρ. 4 του παρόντος. ΄Αρθρ.4.-1. Δι΄ αποφάσεως των αρμοδίων, δια την χορήγησιν των αδειών εγκαταστάσεως, επεκτάσεως και λειτουργίας των βιομηχανικών ή βιοτεχνικών μονάδων ως και των αποθηκών ευφλέκτων και εκρηκτικών υλών, Υπηρεσιών του Υπουργείου Βιομηχανίας, επιβάλλεται εις τους παραβάτας των διατάξεων του παρόντος Δ/τος χρηματικόν πρόστιμον μέχρι 200.000 δραχ. ή η διακοπή της λειτουργίας του συνόλου ή μέρους της εγκαταστάσεως ή αμφότεραι αι ποιναί αύται, ανεξαρτήτως άλλης ποινής προβλεπομένης εξ ετέρων διατάξεων. 2.Κατά της αποφάσεως ταύτης χωρεί προσφυγή του, καθ΄ ου η απόφασις, ενώπιον του Υπουργού Βιομηχανίας, εντός ανατρεπτικής προθεσμίας ενός μηνός, από της κοινοποιήσεως εις τούτον της σχετικής αποφάσεως. ΄Αρθρ.5.-Μέχρις εκδόσεως των Ελληνικών Κανονισμών Πυρασφαλείας, ο Υπουργός Βιομηχανίας δύναται να προβαίνη: α.Εις την διαίρεσιν και κατάταξιν των βιομηχανικών και βιοτεχνικών εγκαταστάσεων ως και των αποθηκών ευφλέκτων και εκρηκτικών υλών, αναλόγως της φύσεως των υπ΄ αυτών επεξεργαζομένων πρώτων υλών και των παραγομένων προϊόντων, εις κατηγορίας και ομάδας, εν αναφορά προς το μέγεθος του κινδύνου πυρκαιάς και β.Εις την ταξινόμησιν των μέτρων πυρασφαλείας, προληπτικής και κατασταλτικής μορφής, αναλόγως της αποτελεσματικότητος αυτών, εν σχέσει προς τας, ως άνω, κατηγορίας ή ομάδος εγκαταστάσεων, κατά τρόπον ομοιόμορφον δι΄ έκάστην τούτων δι΄ αποφάσεών του, εκδιδομένων μετά γνώμην του Τεχνικού Συμβουλίου του Υπουργείου Βιομηχανίας, δημοσιευομένων δε δια της Εφημερίδος της Κυβερνήσεως. ΄Αρθρ.6.-Η ισχύς των διατάξεων του παρόντος Διατάγματος άρχεται, μετά εξάμηνον από της δημοσιεύσεώς του. 